ອົງດາໄລລາມະ ຈະຢຸດເຊົາຫຼິ້ນບົດບາດ ທາງການເມືອງ
ອົງດາໄລລາມະ ຈະຊົງຢຸດເຊົາ ການເປັນຜູ້ນຳທາງການເມືອງ ຂອງຊາວທິເບດ
ອົງດາໄລລາມະຊົງກ່າວວ່າ ພະອົງໃກ້ຈະຊົງຢຸດເຊົາການ ຫຼິ້ນບົດບາດທາງດ້ານການເມືອງແລ້ວແລະຈະມອບຄວາມ ຮັບຜິດຊອບເຫຼົ່ານີ້ໃຫ້ແກ່ຜູ້ນຳທີ່ໄດ້ຖືກເລືອກຂອງລັດຖະ ບານພັດຖິ່ນທິເບດ ຜູ້ນຳທາງດ້ານຈິດໃຈຊຶ່ງເປັນທີ່ເຄົາລົບຮັກຂອງຊາວທິເບດ ໄດ້ຊົງປະກາດໃຫ້ຊາບ ກ່ຽວກັບຄວາມຕັ້ງໃຈຂອງພະອົງ ໃນວັນພະຫັດມື້ນີ້ໃນການໃຫ້ພະລາດຊະໂອວາດທີ່ເມືອງ Dharmsala ປະເທດອິນເດຍ ເນື່ອງໃນໂອກາດວັນຄົບ ຮອບການລຸກຮືຂຶ້ນຂອງປະຊາຊົນຊາວທິເບດຕໍ່ຕ້ານການ ປົກຄອງຂອງຈີນໃນປີ 1959 ນັ້ນ ອົງດາໄລລາມະ ທີ່ເຄີຍໄດ້ຮັບລາງວັນໂນແບລຂະແໜງສັນ ຕິພາບຈະສືບຕໍ່ ຮັກສາບົດບາດໃນຖານະຜູ້ນຳທາງດ້ານຈິດ ໃຈຂອງຊາວທິເບດພະອົງຊົງກ່າວວ່າພະອົງຈະດຳເນີນການ ດັ່ງກ່າວ ກໍເພື່ອເຫັນແກ່ຜົນປະໂຫຍດຂອງຊາວທິເບດແລະ ພະອົງຈະຊົງນຳສະເໜີບົດແກ້ໄຂລັດຖະທຳມະນູນເວລາສະພາພັດຖິ່ນຂອງຊາວທິເບດເປີດ ສະໄໝປະຊຸມໃໝ່ໃນທ້າຍເດືອນນີ້ ທີ່ນະຄອນຫຼວງປັກກິ່ງ ໂຄສົກຍິງຄົນນຶ່ງຂອງກະຊວງການຕ່າງປະເທດຈີນບໍ່ໄດ້ໃຫ້ຄວາມສຳ ຄັນໃດໆ ກ່ຽວກັບການໃຫ້ຄວາມເຫັນຂອງອົງດາໄລລາມະ ທີ່ຈະຊົງຢຸດເຊົາຫຼິ້ນບົດບາດທາງ ດ້ານການເມືອງນັ້ນໂດຍເວົ້າວ່າມັນເປັນກົນອຸບາຍເພື່ອຫຼອກລວງປະຊາຄົມນາໆຊາດ ນອກ ນີ້ທ່ານນາງ Jiang Yu ໂຄສົກກະຊວງການຕ່າງປະເທດຈີນຍັງໄດ້ກ່າວປະນາມ ສະພາພັດ ຖິ່ນຂອງທິເບດວ່າ ເປັນອົງການຈັດຕັ້ງທາງການເມືອງທີ່ຜິດກົດໝາຍ